
OMNIA  FAUSTA  ET  FELICIA  ! ! ! 

CARMEN. 


Mensis  erat  Majus  zephyri  quo  frigora  solvunt, 
Vernat  avis,  pubescit  humus,  frondesque  virescunt. 
Ast  Ego  Daedaleo  vectus  super  (Equora  curru, 
Quem  non  monstra  maris,  non  vela  tumentia  ventis, 
Non  desudantes  juvenum  per  transtra  lacerti 
Sed  vapor  intus  agit,  fervensque  lebetibus  ignis, 

Ut  Phaethon  Nereusque  per  humida  regna  ferebar. 
Iamque  Palaestina  et  Libano  post  terga  relictis, 
Nostra,  sub  alarum  plausu,  crebroque  rotarum 
Verbere,  vorticibus  dum  sese  ingurgitat  unda, 
Cumque  super  montes  vallesque  volaret  aquarum, 
Appulit  ad  Smyrnas  fumosa  vaporibus  alnus. 
Egredior:  planasque  vias,  et  torta  pererro 
Compita,  et  Ioniae  lustro  pedes  omnia  terrae. 

Sole  sub  ardenti  tandem,  victusque  labore, 

Fessus  eram,  et  molli  projectus  gramine  circum, 
Quo  platanus  patulis  viridantem  frondibus  umbram 
Praebebat,  qua  dulce  Meles  obmurmurat  undis, 
Carpebam  somnos,  jucunda  oblivia  vitae. 

Cum  subito  volitans,  niger  ipse,  nigrantibus  alis, 

Et  caliganti  circumdatus  ethere  Morpheus 
Visus  adesse  mihi  atque  oculos  ter  ductus  inungens 
Rore  soporifero,  ter  verba  precantia  dixit. 

Continuo  apparent  variae  sine  corpore  formae, 

Et  tenues  animae,  simulacraque  inania  somni: 

En  sacer  Antistes  cano  venerabilis  aevo, 

Orat  multa  Deum  et  Matrem  obtestatur  amantem: 
Summe  Deus  Genitrixque  Dei,  caelique  potentes 
Incolae,  ait,  vosque  o Smyrnensia  lumina  Divi, 

Si  mea  vota  valent,  si  vos  mea  gratia  tangit, 

Dicite  quae  vestro  sunt  pignora  digna  favore 
Quove  suum  vobis  testari  posset  amorem 
Nostra  Dioecesis,  signis  ostendite  certis. 

Vir  bene  desierat,  micuerunt  nubila  flammis 
Et  tonitrus  Smyrnam,  et  totum  tremefecit  Olympum. 
Filius  e tonitru  Boanerges  exit,  et  ora 
Constitit  ante  senis  : confidentissime  fratrum 
Vincenti,  dixit,  factis  vir  maxime  Praesul, 

Magna  petis;  confide  tamen,  tua  vota  valebunt. 

Iam  celo  placuit  pietas  tua,  Magne  sacerdos, 

En  Tibi  jussa  Dei  pando,  referoque  relata. 

Tu  qui  corda  moves,  et  Spaccapietra  vocaris, 

Scinde  reapse  petras,  et  majestate  decorum, 

Et  Smyrnae  dignum  mihi  qua  potes  extrue  templum 
Namque  vides,  Ephesi  nostri  vestigia  templi 
Nulla  manent;  Ephesus  sceleris  luit  impia  poenas, 
Famaque  sacrilegis  jacuit  tumulata  ruinis, 

Et  seges  est  ubi  culta  fuit  spectabilis  illa 
Metropolis  quondam,  sed  non  ea  fata  manebunt 
Ipsa  tuae  Smyrnae,  quae  florentissima  semper 
Iam  fuit,  est,  et  erit,  capiti  semperque  fidelis 
Iunctaque  erit  Romae  Polycarpo  Meque  patronis. 
Tu  Me  Discipulo  Polycarpo  junge  Magistrum,  ( 
Cuique  labore  fui,  sim  consociatus  honore. 

Nec  sine  fenore  erit  labor  hic  tuus,  optime  fratrum, 
Praemia  magna  Tibi,  carituraque  fine  dabuntur. 

Haec  Zebedaeiades,  vacuisque  evanuit  auris. 

Protinus  erigitur  Senior,  Superique  Magistri 
Jussa  facit,  prior  ipse  praeit,  verboque  potenti 
Extimulat  populum,  tremula  prior  ipse  ferebat 
Saxa  manu,  sequiturque  Senem  sacra  turba  virorum: 
At  cruce  fulgentem,  et  lapidis  sub  pondere  curvum 


Pontificem  ut  vidit  populus,  vox  omnibus  una; 
Incaluere  animis,  studiis  concordibus  omnes, 

Dulce  fuit  comitare  Senem  sacrosque  ministros. 
Exemplumque  sequi  sermone  potentius  omni: 

Una,  dives  inopsque  ruunt,  juvenesque,  senesque, 
Matronaeque  pise,  pueri,  innuptseque  puellae, 

Quam  formicarum  longum  ruit  agmen  acervo, 
Quisque  suum  lapidem  manibusve  humerisve  ferentes. 
Credideras  fidei  primordia  tempora  Christi 
Adventasse  iterum,  tanto  populosa  calore 
Pervicos,  plateasque  frequens  exaestuat  unda. 

Tum  sacer  Antistes  templi  fundamina  jactat. 

Et  benedicit  ovans:  vos,  o de  vertice  caeli 
Adspirate  Patres,  coeptisque  accurrite  nostris. 

Ecce  autem  liinc  binis  lateralibus  indeque  tectis 
Absidibus,  media  et  major  patefacta  dehiscit. 

Heu  pietas!  magno  sistunt  aeraria  sumptu, 

Nec  jam  ferre  pedem  vel  retro  velante  licebat. 

Quid  tibi  tunc  animi,  desolatissime  Praesul? 

O quae  sollicito  traxti  suspiria  corde, 

O quoties  lacrymis  implesti  lumina  obortis.  ? 

At  mens  Pontifici,  et  populo  non  de/ecit  cegra, 
Sed  dolor  et  pietas  calcar  virtutibus  addunt. 
Thesauros  en  Smyrna  suos  bis  praebet  apertos. 
Crescit  opus,  sed  rursus  opus  stat  sumptibus  impar. 
Lustrabat  decies  totum  sol  aureus  orbem, 
Templaque  ludibrium  pluviis  ventisque  patebant, 
Sustinuitque  parem  cum  Troja  Smyrna  laborem, 
Quid  sacer  Antistes  faceret  ? mora  nulla,  per  orbem 
Ibimus,  inquit,  opis  stipes  ut  cogatur  eundum  est. 
Jamque  iter  agreditur,  zelo  superante  senectam. 
Atque  ubi  Massiliam  Lugdunumque  aspicit  urbes, 
Smyrnae  cognatas,,  o Tu,  mea  Gallia,  dixit, 

Tu  mihi,  Tu  fer  opem,  Gallia  Mater  egentum, 
Juncta  fide,  fratrum  non  unquam  oblita  tuorum. 
Nostra  fides  est  vestra  fides,  Ecclesia  vestra 

Nostra  est,  Smyrnensi  Ecclesia  Gallica  debet. 

Pro  Te  Smyrna  suo  viduata  est  Irenseo, 

Pro  Te  Ferreolus,  pro  Te  Ferrutio  noster 
Thyrsusque  Andochiusque  suum  fudere  cruorem, 
Andeolusque,  pari  meritis  comitante  Benigno, 
Perdocuit  genuitque  suo  Te  sanguine  Christo. 
Nonne  Dionysius  pro  Te  valedixit  Athenis, 

Teque  sui  pretio  generosi  sanguinis  emit? 

Lazarus,  et  comites  rate  te  petiere  sorores, 

Atque  alii,  atque  alii  plures  Orientis  ab  oris; 

Audiit  haec  Asiae  totius  verba  Minoris 
Gallia  Pontificis  venerabilis  ore  loquentis, 

Audiit,  et  generosa  dedit  pia  Gallia  nummos 
iEreque  collecto,  tholus  et  laquearia  fiunt 
Desuper:  ast  iterum,  en  iterum  crudelia  retro 
Fata  vocant,  vastae  ingenti  si  pondere  molis 
Deficit  aes  iterum  sed  non  operosa  voluntas. 
Quantaque  sit  cari  fiducia  Praesulis,  ecce 
Indicat  ingenium;  sat  opi  est  brevis  hora  ferendae. 

Alea  sortis,  ait,  nostro  diadema  Ioanni 
I mponet,  curasque  omnes  complebit  iniquas. 

Eja  agite,  o populi,  date  pauca  et  sumite  multa, 
Eja  agite,  et  nostrae,  et  vestrae  succurrite  sorti. 
Utere  sorte  tua,  centenis  millibus  aeris 
Dives  eris  quisquis,  tua  si  fortuna  secundet. 

Hic  iterum  coelo  vox  est  audita  tonante. 

Macte  animis,  venerande  senex  Simeonis  ad  instar 
Incolumis  tibi  vita  manet,  tua  templa  videbis, 
Gaudebisque  videns,  sacrisque  operaberis  illic. 
Inque  cathedrali,  tua  jam  micat  infula  sede, 

Liber  in  immensa,  et  propria  spatiaberis  aula, 

Et  jam  Smyrnensis  circum  glomeratur  in  orbem 
< )bsequiosa  cohors,  Polycarpi  et  sede  receptus. 
Praesuli  amore  suo  populusque  et  clerus  adhaerens, 
Non  pecus  agricolis  servum,  sed  ut  addecet  illum, 
Erigitur  potiturque  suo  dignatus  honore. 


Talia  me  somno  ludentem,  et  mente  videntem, 
Excutit  ictus  agens  latus,  et  mea  lumina  pandit. 
Protinus  ante  oculos  cerno  venerabile  templum 
Quo  nullum  majus,  vel  relligione  verendum 
Pulchrius  aut  extat  totis  Orientis  in  oris. 

Ut  vidi,  ut  stupui!  non  ergo  haec  somnia  vana 
Exclamo,  non  sunt  vacuae  sine  corpore  formae. 

Nec  me  per  portam  mea  Musa  eduxit  eburnam. 

En  templum  aspicio,  et  Te,  Spaccapietra  saluto 
Et  clero  et  populo  Smyrnensi  gratulor  ore. 

Vere  hoc  sancta  Dei  domus  est  et  virgula  templum. 

Surge  Melesigenes,  et  nunc  mihi  plectra  ministra» 
Tu  mihi  da  lituum  patria  exercere  camoena. 

Immo  vos,  Divi,  vos,  o duo  lumina  Smyrnae 
Este  boni,  et  vestro  Vati  adspirate  canenti. 

O Smyrna,  o Smyrna  Polycarpi  Urbae  atque  Ioannis, 
Salve,  Smyrna,  mihi,  bino  jam  sole  refulgens, 

Quis  tibi  tam  valido  cum  sis  munimine  septa, 

Et  duplici  circum  clypeo  protecta  nocebit? 

Pro  Te  Discipulis  quae  dona  potentibus  unquam 
Tam  magni  poterunt  carique  negare  Magistri  ? (a) 
Ecce  tui  in  medio  nova  Christi  Ecclesia  surgit, 

Ut  surgit  super  alta  Sion  fortissima  turris, 

Surgit  odorifero  Libani  ceu  vertice  cedrus 
Ut  vaga  Palma  cades,  viridans  ut  oliva  per  agros 
Consitaque  ut  platanus  riguis  frondosa  plateis: 

Ecce  Redemptoris  crucis  insignita  tropheo 
Surgit  ovans,  substrata  jacent  ubi  cornua  lunse, 
Surgit  et  a terra  caput  inter  nubila  condit. 

Hsec  Tibi  pulchra  manet  Smyrnensis  Episcope. 

[Sponsa 


ja)  H.  e.  Ioannes  discipulus  Christi:  Polycarpus  discipulus 
Ioannis;  Christus  Magister  Ioannis;  hic  Polycarpi. 

Filia  jBarjonae  de  nato  nata  columbae  (a) 

Nam  sine  labe  nives,  et  turgida  lacte  ligustra 
Liliaque  et  lotas  superat  candore  columbas. 
Sponsa  Rachel  melior,  bis  septem  acquisita  labore 
Annorum  quos  illa  breves  vis  fecit  amoris. 

Debita-  jam  meritis,  jam  curis  debita  Sponsa, 
Spaccapietra  tuis,  qua  non  dubitabere  dignus, 

Quae  tua  ni  jam  esset,  te  solo  digna  fuisset. 

0 nova  Jerusalem  coelectis  visio  pacis 
0 nova  nupta  Deo,  salve  pulcherrima  rerum. 

0 quae  majestas  capiti,  quae  gratia  vultus ! 

0 quis  odor  thuris  Panchaei  muneris  efflat, 
Etmyrrhae,  et  guttae,  et  casiae,  et  beneolentis  amomi! 
Si  primo  sic  flore  micas,  sic  luce  refulges, 

0 quid  eris,  quando  dotali  ornabere  mundo, 
Cultaque  prodieris,  varioque  ornata  colore, 

Ostro  auroque  rigens,  gemmata  monilia  collo 
Cinxeris,  et  quando,  radiantibus  undique  mille 
Fulgida  lampadibus,  sociaveris  organa  cantu? 
Certatim  cum  te  populus  Smymensis  amavit, 
Muneribusque  suis  speciem  compleverit  omnem, 
Publica  suspendens  pro  certa  vota  salute? 

Jam  tua  fama  PII  Magni  pervenit  ad  aures, 

Ille  dat  exemplum  generoso  munere  primus 
Marmore  Mygdonio  regali  splendida  luxu 
Et  doctis  exculta  fabris  altaria  mittit, 

Reginamque  creat,  sacro  et  diademate  ungit, 
Chrismate  sacratam, proprio  quoque  nomine  adornat. 
Rex  PIUS  ille  suo  Regno  spoliatus  et  Urbe, 

Carceris  oblitus  saeva  inter  vincula  risit, 

Et  septingeminae  risere  cacumina  Romae. 

0 super  hanc  Petram,  primo  fundamine  Petro, 

(a)  Barjona  significat  Filius  columbae  h c.  Ecclesia  hec  est  filia 
(ilii  columbae,  seu  S Petri  sen  Pontificis  Konwii,  sen  catholica 
lloinana  immunis  ab  omni  haereseos  labe 

Quam  bene  stas  fundata  domus!  si  Tartarus  omnii 
Ingruerit  bello,  si  schisma  atque  haeresis  una, 
Omnigena  irruerint  fraude,  et  fumalibus ausis, 

Et  Phlegetonteus  Bismarchus  excitet  iras, 

Tu  stabis,  nullis  Satame  concussa  procellis, 
Clavigeroque  Petro  sine  labe  manebis  inhaerens. 
Qualis  in  Haemonio  frondosa  cacumine  quercus, 
Pondere  lixa  suo,  spretis  aquilonibus  haeret 
Vel  qualis  stat  firma  suis  Marpesia  rupes 
Cautibus  et  qualis  scopulus  pulsantibus  undis 
Tempora  labentur,  transibunt  saecula,  sed  Tu, 

Tu  Vaticani  stas  immortale  trophaeum 
Tu  victrix  hostes  curru  calcabis  eburno. 

At  sacer  antistes,  Salomon  velut  alter  in  aula 
Procumbens  media,  palmasque  ad  sidera  tollens 
Nec  sine  singultu  et  laciymis,  ita  farier  iniit: 

0 Deus  Omnipotens,  venerande,  colende,  tremende. 
Culmina  celsa  poli  qui  habitas,  et  respicis  orbem 
Sit  locus  iste  tibi  sanctus,  Domus  istaque  sancta, 
Quam  Tibi  sacramus,  linitis  chrismate  sacro 
Maenibus,  atque  tui  titulo  appellamus  Amici  (a) 
Quisquis  in  hoc  Templo,  Deus,  ad  Te  solverit  ora 
Et  plagas  animae  tibi  pandat,  et  intima  cordis 
Vulnera,  Tu  populi  sublimi  ab  vertice  caeli 
Vota  precesque  audi,  peccanti  et  parce  misertus, 
Si  pluviam  aut  panem  petat  et  tua  munera  quaerat. 
Auxiliumque  tuum,  Deus,  o Deus,  annue  votis 
Votaque  nullius  sint  irrita:  Tu  mala  pelle 
Omnia  de  Smyrna,  populi  miseratus  et  urbis, 
Ignemque, horribilemque  luem, terramque  trementem 
Comprime  Dilecti  meritis  precibusque  Joannis. 

Haec  Senior;  faxitque  Deus!  nunc  alte  volanti 
Penna  adsis,  optata  Tibi  nova  posside  templa, 


(a)  Discipulus  quem  diligebat  Jesus. 

Patronum  quem  lseta  novum  tua  Smyrna  salutat 
0 et  Praesidium,  et  decus  immortale  Joannes. 
Longos  Pontificis  nostri  superadde  diebus, 

Jamque  fatiscentem  vitam  lenito  laborum 
Fasce  sub  injusto,  nutantesque  erige  vires, 
Promeritosque  para  vitae  immortalis  honores. 

Et  vos  Pontifices  hodierni  Summa  triumphi, 

Qui  mare  fluctisonum,  et  vasti  vada  livida  ponti 
Transistis,  nostrae  pro  Relligionis  honore, 

Vos  quoque  principium,  vos  finis  carminis  este. 
Nomina  vestra  sacro  signata  volumine  vitae, 

Nec  praesens  tempus  nec  postera  deleat  aetas: 

Debita  sit  vobis  cum  Praesule  gratia  nostro, 

Gratia  sit  clero,  populo  sit  gratia  Smyrnae, 

Gratia  sit  PIE  NONE,  Tibi,  caput  Urbis  et  Orbis 
Pontificalis  apex,  Rex  summe,  et  summe  Sacerdos. 
Gloria  sit  vobis  Smyrnae  duo  Lumina,  Divi, 

Patroni  nostri  Polycarpe,  et  Dive  Ioannes, 

Gloria  Virgo  Tibi,  Tibi  laus,  Tibi  gloria  Christe. 

Vos,  precor  et  nostram  numeris  sex  ista  canentem 
Pierin,  ignito  rursus  super  aequora  curru 
Meque  vale  Smyrnae  dicentem,  ad  nota  referte 
Littora  Byzanti,  et  salvum  deducite  vatem. 

FINIS. 

Exarabat  Smyrnis  Nicolaus  Perpignani  Alumn. 
Ven.  Coli.  Urbani  Archibasilicae  Hierosolymitanae 
Canonicus  titularis  et  Miss.  Applicus. 

